Kopinė smiltvapsvė
Kopinė smiltvapsvė (Podalonia luffii) – smiltvapsvių (Sphecidae) šeimos bitinis vabzdys, paplitęs Vakarų Palearktikoje. Gyvena Vakarų Europoje palei Atlanto vandenyno, Šiaurės ir Baltijos jūrų pietines pakrantes, taip pat Vidurio Europos, Ukrainos, Rusijos ir Kazachstano stepėse. Kopinė smiltvapsvė įrašyta į Lietuvos raudonosios knygos 3(R) kategoriją (retos rūšys). Lietuvoje pavienių individų sutinkama Kuršių nerijoje, Juodkrantės ir Nidos apylinkėse, taip pat buvo rasta buvusiame Rūdninkų kariniame poligone. Tai stenotopinė rūšis, būdinga Pilkųjų kopų buveinėms.